Timo Laukkio

Timo Laukkio (s. 1948) on suomalainen toimittaja. Hän oli MTV3:n ajankohtaisohjelmien päätoimittaja ja juonsi aiemmin Huomenta Suomi -ohjelmaa. Hän on ollut CityTV Helsingin päätoimittaja. Hän jäi eläkkeelle vuonna 2013.

Laukkio on kärsinyt leukemiasta, johon hän sai luuydinsiirron.

Laukkion puoliso on toimittaja Kristiina Hanhirova.

Sketsit
Pirkka-Pekka Petelius on parodioinut Laukkiota televisiosarjoissa Ruonansuu & Petelius Co. ja Neurovisio sekä Yömyöhä-radio-ohjelmassa. Televisiosarjoissa hänen nimensä oli muutettu Lima Taukkioksi, radiossa hän esiintyi nimellä E. Taukkio.

Lähteet

Aiheesta muualla
Haastattelu Eeva-lehdessä 

Suomalaiset toimittajat
Vuonna 1948 syntyneet
Elävät henkilöt